România va înregistra o scădere economică de 5%. De cât timp are nevoie pentru a recupera ce a pierdut.
Dobânda-cheie a BNR a ajuns la minimul istoric de 1,5%. HoReCa, o industrie de 26 miliarde de lei se luptă pentru supraviețuire. Curs stabil, rămas sub pragul de 5 lei/euro.
Cu siguranță anul 2020 te-a marcat! Fizic, psihic dar și financiar. Despre partea financiară și ce ne rezervă viitorul a vorbit în direct la Aleph News Cristian Hostiuc, director editorial la Ziarul Financiar.Cristian Hostiuc, director editorial Ziarul Financiar: "Dacă e să tragem o linie, vom avea o scădere economică de 5%. 51 din 85 de sectoare din economie vor fi pe minus în acest an. Businessul HORECA este prăbușit. Clădirile de birouri suferă și toate businessurile din jurul acestor clădiri."Cu toate acestea, Cristian Hostiuc, a vorbit și despre valențele pozitivie ale lui 2020, din punct de vedere economic.Cristian Hostiuc, director editorial Ziarul Financiar: "Dobânzile la lei au scăzut. Avem o scădere de 30% a ROBOR-ului. Cursul valutar a fost extrem de stabil. Inflația nu a crescut, iar salariile au fost tăiate pe ici pe acolo.""Toată lumea se așteaptă ca revenirea economică să se întâmple în 2021. Nu cred acest lucru. Anul viitor vom avea o creștere economică, mai ales dacă ne vom vaccina. Deși vom avea anul viitor o creștere economică între 3-5% nu vom recupera ce am pierdut."Cristian Hostiuc spune că vom avea nevoie de aproximativ doi, trei ani să recuperăm ce am pierdut.